NaiveNeuron/SloPal huggingface dataset:
Brocka, Július, poslanec NR SR (2014-01-31):
Ďakujem pekne. Pán poslanec Kadúc, väčšiu časť vášho vystúpenia som pozorne počúval, potom pri konci už som sa trošku bavil s kolegami, ale napriek tomu by som rád povedal dve veci. Ja som zo zbežného prečítania toho návrhu usúdil, že je v našom záujme, v záujme všetkých takýto návrh prijať, teda chrániť bežných spotrebiteľov, najmä tých bezbranných. Ale vy ste na tom návrhu nenechali kameň na kameni, pán kolega, vy ste ho tak roznosili ako na kopytách, tento návrh skupiny poslancov, a ja mám teraz problém: Ako mám hlasovať za tento návrh do druhého čítania, dá sa vôbec vylepšiť, alebo, alebo teda nemám zaň hlasovať? A druhá otázka, teda čo ma napadlo tiež v tomto kontexte, že nemohli vás títo dvánasti kolegovia poslanci zobrať do partie, že by ste spolu predložili taký návrh a mohli sme si odpustiť naozaj takúto nieže zbytočnú, ale pre nich to je určite nepríjemná rozprava, lebo taká sila vládnych poslancov a teda takýto nepodarok!? Ja si myslím, že to by sa nemalo stávať, keď majú k dispozícii aj podporu zo strany aj príslušného ministerstva alebo ministerstiev, že opozičný poslanec musí sa takto namáhať, nie je to úplne v poriadku.
Kollár, Boris, predseda NR SR (2020-03-20):
Vážení poslanci, pýtam sa, či každý využil možnosť tajnej voľby. Ak áno, končím možnosť tajnej voľby. Prosím overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem krátku prestávku. (Prestávka. Spracúvanie výsledkov tajného hlasovania.) (Po prestávke.)
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) Z prítomných 149 poslancov hlasovalo 80 za, zdržalo sa 69. Národná rada pridelila návrh tohto zákona výborom, určila gestorský výbor a príslušné lehoty. Poprosím spoločného spravodajcu z výboru pre verejnú správu a regionálny rozvoj poslanca Mariána Radošovského, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 395/2002 Z. z. archívoch a registratúrach. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov , tlač 152.)
Hort, Milan, podpredseda NR SR (2010-10-22):
Ďakujem, že nepreťahujete rokovanie parlamentu umelo. S faktickou poznámkou teraz vystúpi pán poslanec Jarjabek, ktorý bude reagovať na tých, ktorí reagovali na neho. Nech sa páči.
M. Kotian, poslanec: (2002-02-19):
J. Migaš, predseda NR SR: Prezenčnú listinu...
Hrnčiar, Andrej, podpredseda NR SR (2019-05-09):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, že či sa chce niekto prihlásiť ústne. Končím možnosť nahlásiť sa do rozpravy. Do rozpravy sa neprihlásil nikto, takže prerušujem rokovanie o tomto bode programu. (Reakcia spravodajcu.) Aha, pardon, nech sa páči.
Cigániková, Jana, poslankyňa NR SR (2019-05-13):
Ďakujem pekne. Vidíte, pán predseda, jak to ide. Myslím si, že to oveľa príjemnejšie bolo, toto vystúpenie. A hovorili ste teda, myslím si, naozaj k veci. My sa vo veľa veciach aj zhodneme, veď to obaja vieme. Zhodneme sa dokonca aj v tom jednoznačne, že práve v zdravotníctve trh nevyrieši všetko, a v žiadnom prípade si to nemyslím. Avšak napríklad konkurencia poisťovní je pre mňa, pre nás všetkých spôsob, ako dosiahnuť vyššiu kvalitu a možnosť voľby pre poistenca. Ale nie je to k tejto téme. Tu chcem, ja som si aj zobrala slovo preto, aby som naozaj potvrdila, aby som aj bola korektná, že je pravda, že ste mi na gestorskom výbore dali slovo a tá diskusia prebehla naozaj veľmi korektne zo všetkých strán až do momentu, kým som nespomenula praktické sestry. Preto moja prosba opäť k vám, neberte to tak osobne, vôbec nič osobné v tom naozaj nie je. Ja argumentujem, myslím si, úplne k veci a naozaj to nie je osobné. Predpokladám, že pani ministerka vystúpi tak, aby sa na ňu nedalo reagovať v záverečnom slove. Takže ja len toľko. Veľmi ma mrzí, kolegovia, pokiaľ vás svojimi argumentami hnevám, ja však chodím, naozaj pýtam sa odborníkov. Nemyslím si, že viem všetko na svete, a práve preto sa veľa pýtam, spíšem si ich a potom ich tu hovorím. Sú to argumenty ľudí, ktorí sú zo sektoru, ktorí sa vyznajú a ktorí majú vážne pochybnosti. A mne teda tie argumenty, ktoré ste tu počuli, znejú naozaj veľmi, veľmi pravdepodobne a presvedčivo, takže aj z tohto dôvodu si myslím, že takéto zákony by sme nemali predkladať ani podporovať, a čo sa týka prílepkov narýchlo, ešte hlavne keď idú proti právu európskej legislatívy, takisto nepovažujem to za šťastné. Ďakujem pekne.
Kamenický, Ladislav, poslanec NR SR (2020-11-05):
Ďakujem pekne. Pani poslankyňa, v podstate to, čo ste začali, presne hovorí o tom, aký je rozdiel medzi nami a vami. Vy hovoríte o tom, že chcete, aby boli zastropované výšky daní, alebo teda aby sa stále znižovali nejakým spôsobom. Na druhej strane vláda si zvyšuje enormne výdavky. Bude sa tu zvyšovať enormne zadlženie Slovenskej republiky. A ak si to celé takto spočítam, tak jednoznačne mi z toho musí vyjsť, že vy, a to aj hlásate, že chcete, aby bol veľmi malý štát. Len práve táto koronakríza ukazuje to, že aký je štát dôležitý. A, viete, keď príde ku krízovým situáciám, tak každý príde za štátom: Pomôž nejako nám v tejto situácii tak, aby sme to dokázali prežiť. Ak vy svojou politiku urobíte to, že ten štát bude taký malý, že nebude mať komu pomôcť, tak potom každý si bude musieť pomôcť sám. Tak som zvedavý, aký sociálny zmier budete mať na Slovensku. Ešte krátko k tomu konceptu čistého bohatstva. Mne sa ten koncept celkovo páči, ale, poviem otvorene, realizovať je ho skoro v momentálnych podmienkach nemožné. Tie výpočty, ktoré by viedli k nejakému oceneniu čistého bohatstva, sú tak vágne a tak nepresné, že by z toho vznikli podľa mňa hausnumerá, ktoré by vám na konci dňa nič nepovedali. Ale máme tu veľa, veľa rôznych ekonómov, ktorí sa tým zaoberajú, a ja im to neberiem, nech dajú na stôl nejaký koncept, ktorý bude mať hlavu a pätu, a môžme sa potom o ňom pobaviť. Ďakujem pekne.
Gajdoš, Peter, minister obrany SR (2016-04-26):
Vážená pani predsedajúca, vážené panie poslankyne, páni poslanci, člen vlády, dovoľte, aby som pokračoval. V prvom rade dovoľte, aby som sa ospravedlnil, že som nedisciplinovaný minister, nesplnil som si úlohu do troch minút, ale v každom prípade mojou vlastnosťou ako generála, profesionálneho vojaka bola disciplína, sebadisciplína a poriadok a toto som vyžadoval aj od svojich podriadených, ale pán predsedajúci, pán poslanec Bugár mi dal jednoznačnú výtku, na to som bol tiež zvyknutý, že síce ovládam vojenskú stratégiu, ale parlamentnú zatiaľ nie. Takže polepším sa a určite sa budem učiť. A vidím, že ste po dobrom obede v dobrej nálade, tak si dovolím jeden taký krátky vojenský, alebo teda vojenský vtip o vojenskej disciplíne. Tiež nastúpení vojaci na nástupisku, tí, ktorí ste boli na vojne, to poznáte, a nemenovaný generál vykonáva prehliadku. No a všimol si, že teda nie je to všetko vyrovnané, vraví, že: „Vojaci, buďte disciplinovaní a ten vojak vzadu sa zaraďte do tvaru.“ A zozadu taký smelý vojak kričí: „Pán generál alebo súdruh generál, prepáčte, ale to je hydrant.“ A generál vraví: „To mne je jedno, na menách mi nezáleží, hlavne sa tam vyrovnajte!“ Takže, ak dovolíte, budem pokračovať ďalej v tom, čo som ohľadom toho vyrovnania, modernizácie a výcviku. V každom prípade strata spôsobilosti by znamenala obrovské množstvo finančných prostriedkov na jej sebaobnovenie. Za rovnako dôležité v každom prípade považujem účinné a efektívne využitie finančných prostriedkov a zdrojov najmä v prospech cielenej modernizácie. Cielenej z toho dôvodu, že – tak ako som deklaroval v mnohých vyjadreniach – v zmysle platných zákonov chcem, aby bol spracovaný plán rozvoja a výstavby Ozbrojených síl Slovenskej republiky, a na margo toho, čo tu bolo povedané ohľadom nákupov, jednoznačný plán obstarávania zákazok, ktorý je základom k tomu, aby priority, ktoré sme si stanovili v programovom vyhlásení vlády, boli jednoznačne splnené. V každom prípade chcem pokračovať vo výmene hlavných druhov výzbroje a techniky, a to pri pokračovaní individuálneho schvaľovania a financovania veľkých projektov vládou Slovenskej republiky. Vážené panie poslankyne, páni poslanci, ešte jeden výrok ma zaujal v rámci tohto rokovania. Jeden pán poslanec alebo jeden z pánov poslancov v rozprave povedal, že je hrdý na to, že slúžil v ozbrojených silách, že, citujem: „Osobne armádu považujem za dobrú vec. A považujem za správne, aby armáda fungovala, aby jednoducho ľudia bránili svoj štát, že je to potrebné. Dodnes som na toto svoje rozhodnutie hrdý.“ Ďakujem, pán poslanec Krajniak. Ja verím tomu, že na Ozbrojené sily Slovenskej republiky budeme hrdí my všetci, ktorí sme tu, a všetci občania Slovenskej republiky. Ja osobne urobím všetko pre to, tak ako som deklaroval, odhodlane, profesionálne a čestne, aby tomu tak bolo, a preto verím, prosím, žiadam o vašu podporu. Ďakujem za pozornosť. Som pripravený odpovedať na otázky. (Potlesk.)
P. Hrušovský, predseda NR SR: (2003-12-11):
Panie poslankyne, páni poslanci, otváram rozpravu k jednotlivým návrhom vlády, k zákonom o spotrebných daniach z piva, minerálnych olejov, tabakových výrobkov, liehu a vína. Pýtam sa, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie. Preto vyhlasujem rozpravu o týchto bodoch programu za skončenú. Páni poslanci, na základe dohody zástupcov poslaneckých klubov strán zastúpených v parlamente prerušujem teraz rokovanie 20. schôdze Národnej rady do zajtra do 9.00 hodiny, keď budeme pokračovať v rokovaní hlasovaním o jednotlivých návrhoch zákonov, ktoré sme prerokovali v prvom čítaní. O 10.00 hodine začneme hlasovať o vládnom návrhu zákona o štátnom rozpočte v druhom čítaní a po ňom o návrhu zákona o druhom pilieri dôchodkovej reformy, po ňom sa dohodneme, ako bude pokračovať ďalší priebeh rokovania 20. schôdze  Národnej rady. Páni poslanci, prerušujem rokovanie do zajtra do 9.00 hodiny. (Prerušenie rokovania o 17.01 hodine.)
B. Bugár, podpredseda NR SR: (2004-06-29):
Vyhlasujem rozpravu za skončenú. Pán minister, nech sa páči, môžete sa vyjadriť k rozprave.
Pellegrini, Peter, podpredseda NR SR (2020-04-02):
Pán poslanec Petrák.
Drdul, Dominik, poslanec NR SR (2020-11-04):
Vážený pán predsedajúci, kolegyne, kolegovia, už tu bolo toho povedané relatívne veľa, obsiahlo, tak ja si dovolím len pár slov ku tomuto návrhu uznesenia, ktorým Národná rada vyjadruje svoj postoj k situácii v oblasti Náhorného Karabachu. Chcem povedať, že jednoznačne podporujem túto iniciatívu koaličných poslancov a vážim si ju. Vítam vyvážený postoj predkladateľov, ktorý jednoznačne odsudzuje násilie, vyzýva ku riešeniu sporu mierovou cestou a nefavorizuje ani jednu, ani druhú stranu, no volá po dodržiavaní princípov medzinárodného práva. Som presvedčený, že naozaj posledné, čo tento zložitý región potrebuje, sú ďalšie konflikty a násilie medzi jeho obyvateľmi. Konflikty by sa mali riešiť za rokovacím stolom, nie prostredníctvom zbraní, a tak ako ja, aj Národná rada dôrazne odsudzujeme akékoľvek násilné riešenie sporov medzi štátmi bez ohľadu na to, akého sú tieto spory pôvodu, a to nielen preto, že takýto postup je v rozpore s medzinárodným právom, no hlavne kvôli dopadom na civilné obyvateľstvo, ktoré vždy najviac trpí každým jedným konfliktom. Pre obyvateľov v epicentre konfliktu totiž nie je najdôležitejšie, kto si s kým začal a kto je prvý na vine, ale najdôležitejší je podľa môjho skromného názoru pre nich mier, stabilita a možnosť žiť pokojne svoj život. Nechcem, samozrejme, ešte raz hovorím, nekriticky zastávať a nezastávam pozíciu jednej strany, obe majú totiž svoj podiel viny a sú na nich podozrenia aj z útokov voči civilnému obyvateľstvu, chcem sa ale pridať k výzve všetkým zúčastneným, aby sa namiesto ozbrojených stretov a konfrontácií zamerali na mierové riešenie celej tejto situácie v záujme rešpektovania princípov medzinárodného práva, pokojného riešenia sporov medzi štátmi a v záujme obyvateľov Náhorného Karabachu. Ďakujem veľmi pekne.
Sulík, Richard, predseda NR SR (2010-12-02):
Ďakujem.	Otváram rozpravu k tomuto bodu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Je tu pán poslanec Rafaj. Uzatváram možnosť sa prihlásiť do rozpravy. Pán Rafaj, vy? (Reakcia poslanca.) Procedurálny návrh. Nech sa páči, procedurálny návrh.
Galek, Karol, poslanec NR SR (2018-10-16):
Hej, ale aj tak sú to zaujímavé pripomienky, len v tomto prípade sa naozaj týkalo, týkal ten, ten prieskum Greenpeace iba spaľovaniu uhlia, čiže nebavme sa teraz naozaj o Mochovciach, ktoré sú samostatnou kategóriou. Čiže toto bol tretí pozmeňovák, ktorý sme pripravili, a ja si myslím, že by mohol byť minimálne tento na zvážení, teda ja dúfam, že všetky budú na zváženie, pretože som presvedčený o tom, že sú vhodné a dobre urobené, ale teda tento je niečo, na čom sme sa aj v minulosti, myslím, zhodli. Potom tu máme štvrtý pozmeňovací návrh, ktorý sa týka povinného uzatvárania zmlúv o pripojení. To je ten prípad, čo sme diskutovali včera na výbore, kde ústavný súd v prípade G-komponentu rozhodol o jeho ústavnosti, keďže bol zavedený nejakou podzákonnou normou. Dnes sme to mali aj na výbore, diskutovali sme to aj s pánom Kondrótom, ktorý sa vyjadril, že keďže súd rozhodol, že zavedením takéhoto poplatku zo strany ÚRSO je protiústavné, tak ho zavedieme zákonom. Ale teda toto sa mi zdá dosť také čudné opatrenie, no ale dobre, dostanem sa ešte potom ďalej k tomu, pretože v podstate v prípade tohto bodu sa dostávame do sporu alebo rozporu, čo je vlastne prístup a čo je dodávka. Ide o poplatok, ktorý sa takisto rieši na úrovni... (Reakcia z pléna.) Jasné, kľudne. Ide o poplatok, ktorý rieši a umožňuje aj európske usmernenie, ale v úplne inej výške a z úplne iných dôvodov. Ja som spomínal už aj posledne, že ide o poplatok, ktorý má znevýhodniť výstavbu obnoviteľných zariadení, obnoviteľných zdrojov energie takýchto zariadení tam, kde nie je spotreba, to znamená, napr. sú to veľké krajiny, ktoré, naozaj nemá význam, aby si, ja neviem, vo Veľkej Británii niekde na severe stavali veterné farmy a potom cez celú Britániu ťahali tú elektrickú energiu dole, to znamená tento, tento G-komponent mal práve toto znevýhodniť v jednotlivých koncových lokalitách. Takisto bavíme sa o poplatku za prístup, ktorý výrobcovia bez koncoviek, ktorí nemajú koncového odberateľa, ale toto teda bol aj predmet sporu aj včera na výbore, aj dnes, lebo ja stále tvrdím, že tá dodávka je ten obchodno-technický pojem, pričom ten prístup je stále v rovine legislatívnoprávnej. Takisto nesmieme zabúdať, že títo výrobcovia majú uzatvorenú zmluvu o pripojení, zaplatili pripojovací poplatok a dnes sa ku mne dostala na výbore informácia, že aj ten pozmeňovák, ktorý vzišiel včera od pána Puciho, bol pripravený na základe argumentácie distribučnej spoločnosti, ktorá bola prezentovaná práve na tej komisii. Ja mám ešte zopár vecí, teda dokončenie štvrtého, piateho, a teda prečítanie tých konkrétnych a pozmeňovacích návrhov, že by som si toto potom nechal ešte do tej ústnej časti, do ktorej sa takisto pripravím. Osem, sedem, šesť, tak nateraz by som moje vystúpenie prerušil. Ďakujem.
Glváč, Martin, podpredseda NR SR (2016-09-23):
Pán poslanec Dostál.
P. Paška, predseda NR SR: (2009-02-17):
(Hlasovanie.) 135 prítomných, 121 za, 14 sa zdržalo. Body zo spoločnej správy sme schválili.
Hreha, Štefan, poslanec NR SR (2012-07-26):
Pán predsedajúci, keďže sme odhlasovali body zo spoločnej správy a hlasovali sme aj o pozmeňovacích návrhoch poslancov, dajte hlasovať o tom, že prerokovávaný vládny návrh zákona prerokujeme v treťom čítaní ihneď.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 133 poslancov, za 86, proti žiadny, 45 sa zdržalo, 2 nehlasovali. Uvedený návrh sme schválili.
M. Číž, podpredseda NR SR: (2008-06-19):
(Hlasovanie.) Prítomných 134 poslancov, za návrh 58 poslancov, proti 63 poslancov, zdržalo sa 13 poslancov. Konštatujem, že Národná rada nebude pokračovať v rokovaní o tomto návrhu zákona. Vážené kolegyne, kolegovia, tým sme vyčerpali prerokované body programu. Teraz pristúpime k hlasovaniam o dvoch bodoch o personálnych otázkach tak, ako sme sa uzniesli pri schvaľovaní programu. Takže podľa schváleného programu najskôr pristúpime k voľbe člena Dozornej rady Fondu národného majetku, ktorej termín prerokovania bol určený už pri schvaľovaní návrhu programu tejto schôdze. Ako ďalší bod po tomto prerokujeme návrh na odvolanie poslanca Pavla Minárika z funkcie predsedu výboru pre kultúru a médiá. Takže teraz by sme v tomto poradí pristúpili k návrhu na voľbu člena Dozornej rady Fondu národného majetku Slovenskej republiky , číslo tlače 677. Návrh uvedie predseda výboru pre hospodársku politiku Maroš Kondrót. Má slovo.
M. Číž, podpredseda NR SR: (2007-03-22):
Pýtam sa spoločnej spravodajkyne, či chce zaujať stanovisko. Nech sa páči.
J. Baška, minister obrany SR: (2008-12-04):
Účelom návrhu tohto zákona je predovšetkým zmeniť súčasnú právnu úpravu tak, aby účastníkovi protikomunistického odboja, politickému väzňovi bolo priznávané postavenie veterána protikomunistického odboja. Odstráni sa tým chyba, ktorá vznikla zlúčením dvoch rôznych kategórií osôb. Tých, ktorí so zbraňou v ruke bojovali proti fašizmu, resp. sa zúčastnili na vojenských misiách, s osobami, ktoré sa zapojili do protikomunistického odboja. Nadobudnuté práva pri poskytovaní rekreačnej a kúpeľnej starostlivosti sa zachovávajú a bude ich naďalej finančne zabezpečovať rezort ministerstva obrany. V návrhu zákona sa upravuje konanie o priznaní postavenia vojnového veterána in memoriam osobe, ktorá zahynula pri plnení služobných povinností alebo v súvislosti s nimi. Z dôvodu navrhovanej právnej úpravy bolo nevyhnutné novelizovať aj ďalšie predpisy upravujúce predmetnú problematiku. Vážený pán predseda, vážené panie poslankyne, páni poslanci, dovoľujem si vás požiadať o prerokovanie návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem za pozornosť.
M. Číž, podpredseda NR SR: (2006-08-04):
(Hlasovanie.) Prítomných je 131 poslancov, za návrh 125 poslancov, proti 1 poslanec, zdržali sa 3 poslanci, nehlasovali 2 poslanci. Konštatujem, že Národná rada pridelila návrh zákona výborom, určila gestorský výbor a stanovila príslušné lehoty výborom na jeho prerokovanie v druhom čítaní. Ďakujem navrhovateľovi aj spravodajcovi. Vážené kolegyne, kolegovia, budeme pokračovať prvým čítaním o návrhu poslanca Národnej rady Slovenskej republiky Miroslava Chovanca na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizácií v zdravotníctve a o zmene a doplnení niektorých zákonov v znení neskorších predpisov a o doplnení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Návrh zákona ste dostali ako tlač 27. Návrh na jeho pridelenie na prerokovanie výborom máte v rozhodnutí č. 18. Prosím navrhovateľa pána poslanca Chovanca, aby návrh zákona uviedol. (Reakcie z pléna.) Pardon. Procedurálny návrh, pán poslanec Novotný.
Kadúc, Miroslav, poslanec NR SR (2015-09-16):
Ďakujem pekne. Pán poslanec Gál mi zobral to, čo som chcel povedať. Ale predsa len, mám ešte dve veci a pritom jedna z nich je dobrá. Pretože vzhľadom k tomu, že vláda po troch rokoch pochopila, že je treba poznať reálny stav korupcie a predložila návrh, ktorý som avizoval na poslednej schôdzi, ja beriem späť svoj návrh pod bodom 145, tlač 1673. A môj druhý návrh je, ako člen parlamentu, ktorému sa vláda má a musí zodpovedať, si dovoľujem požiadať toto plénum o to, aby bola zaradená správa o plnení hodnotenia programového vyhlásenia tejto vlády. Tento bod žiadam zaradiť na koniec schôdze. A krátke odôvodnenie: Blížime sa ku koncu volebného obdobia a pán predseda vlády hrdo tvrdí, že plní programové vyhlásenie vlády podľa plánu, s čím ja osobne nesúhlasím, ale na druhej strane je to priestor pre to, aby odprezentoval výsledky triapolročnej roboty, a nie dobiehal to posledné mesiace.
Grendel, Gábor, podpredseda NR SR (2022-11-09):
S reakciou na faktické poznámky pani poslankyňa Kolíková.
Kuffa, Štefan, poslanec NR SR (2013-05-16):
Ďakujem za slovo, pán predseda. No ako sa tomu brániť? Tak prestaňme fajčiť a máme pokoj svätý, máme vyriešený problém. Ja len som chcel reagovať na pána kolegu. Tie spoločné priestory v bytových domoch, aby sa tam nefajčilo. S tým súhlasím, to je úplne v poriadku. Ja keď som mal výhradu, ja som mal výhradu voči výške pokuty, a to bolo to pre tie fyzické osoby 331 eur. To nemôže byť, vo výške mesačnej mzdy pokuta. Keď taký závislý fajčiar, chlap si zapáli trikrát v takýchto priestoroch alebo ja neviem, čosi by sa stalo, tak by mal problém, ešte aj exekútora má na krku. Takže tá pokuta sa mi zdala vtedy neprimeraná. Ak by to teda malo byť sankcionované, tak ja by som tam dal pokutu maximálne do výšky 50 eur. Päťdesiat eur, to je 1 500 korún, to nie je malá pokuta. Ja len toľko k tým bytovým priestorom. Naozaj nie je zase vhodné, zas aj tí fajčiari veľakrát sú nedisciplinovaní a kolega to aj spomínal, kto fajčí ohorok, hodí vám ešte pred dvere, máte malé deti a všetko, ešte ten prievan, ktorý v tých bytových domoch veľakrát je, tak vám zamoruje ovzdušie vášho bytu. Čo zas na druhej strane je priam také terorizujúce, tie rodiny v tých spoločných bytových domoch. Len toľko som chcel k tomu. Keď môžem ešte k tej elektronickej cigarete. Nefungovalo mi to zariadenie. Tam to nevidím ako nebezpečenstvo tej elektronickej cigarety, lebo naozaj nespôsobuje tým dechtom alebo tým dymom v podstate, keď sa para vyparuje, tak ak to pomôže závislému tuhému fajčiarovi na to, aby on sa odučil fajčiť, no tak nech fajčí tú elektronickú cigaretu. Ja si myslím, že aj tak na odvykanie sa fajčenia sú iné spôsoby, ale mnohým ľuďom to naozaj pomohlo. Nevidel by som v tom problém, aby mohli sa elektronické cigarety používať, naozaj nespôsobujeme s tým a neohrozujeme zdravie nikoho. Ďakujem.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 142, za 92, proti 23, zdržalo sa 27. Konštatujem, že sme uvedený návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. A pristúpime k hlasovaniu návrhu zákona ako celku. Pán spravodajca.
Grendel, Gábor, podpredseda NR SR (2021-05-06):
Pán poslanec, bolo to vyčerpávajúce. Ďakujem pekne. Ďalšiu otázku položila pani poslankyňa Zita Pleštinská ministrovi vnútra Slovenskej republiky v tomto znení: „Už je možné prijímať profesionálnych hasičov na voľné pracovné miesta v Hasičskom a záchrannom zbore? Platí ešte príkaz, ktorým bol do 1. apríla 2020 vydaný zákaz personálnych zmien, teda aj príjem nových uchádzačov do služobných pomerov?“
Kolesár, Juraj, poslanec NR SR (2018-05-28):
Janka, ďakujem ti. Bolo to veľmi dobré, ako si to opísala, ten vývoj dieťaťa, ako sa vyvíjajú orgány a všetko s tým súvisiace, kedy čo ako robí v ktorom týždni, ako si cmúľa palec, ako klipká očami a takto, ale tak isto si pekne aj opísala; pekne, to sa nedá povedať, že je to pekne; opísala, ako sa robí ten potrat, ako trhajú to telíčko malé a tieto veci. Tak dúfam, že to počujú aj ostatní poslanci a po tomto zmenia názor. A necháme sa prekvapiť, ako budú hlasovať aj poslanci, ktorí sa hlásia ku kresťanstvu, lebo to, čo dnes zaznelo, ich nemôže nechať ľahostajnými.
Andrejuvová, Anna, poslankyňa NR SR (2021-11-09):
Ďakujem pekne, pán predsedajúci. Pani poslankyňa Cigániková, možno len doplním kolegov. Myslím si, že každému človeku je ľúto, ak dôjde k zanedbaniu zdravotnej starostlivosti či u žien, alebo u mužov. V Poľsku nie je výsledok šetrenia, čo sa stalo tej žene. Myslím si, že každému je to úprimne ľúto, že zomrela. Možno by ste si mohli vypočuť názory psychológov, ktorí robia so ženami, ktoré sa rozhodnú ísť na potrat alebo ktoré sú po potrate či spontánnom, či pretože sa to pre to rozhodli sami a oni ten návrh zákona vítajú, podporujú, pretože žena, keď je v zložitej situácii, potrebuje ten čas. Ja by som iba prečítala dve vety istého lekára krátko k tomu, čo ste čítali. Momentálne rozhodnutie ženy závisí od aktuálneho psychického rozpoloženia pacientky. Možno je niečo, prečo sa urýchlene rozhodla a o dva dni by to možno ľutovala. Rovnako ten istý pán doktor hovorí, ak mám otvorene povedať, nemyslím si, že interrupcia si zaslúži reklamu. Viete, kto to povedal? Pán doktor Redecha pre Denník N v roku 2019, ktorý je prezidentom slovenskej gynekologickej-pôrodníckej spoločnosti, ktorý podpísal list, ktorý je proti tomuto návrhu, to znamená, že keďže vy ste odporúčali čítať lekárom, ktorí podporujú náš návrh zákona, tak ja odporúčam takisto lekárom, ktorí sú proti tomuto, aby to čítali. Ďakujem.
V. Jánoš, poslanec: (2007-03-20):
Vážené panie poslankyne, páni poslanci, do marca 2008 trvá celoeurópska kampaň na podporu odstránenia domáceho násilia, do ktorej sa na základe výzvy Parlamentného zhromaždenia Rady Európy zapájajú mnohé národné parlamenty. Usporadúvajú diskusie, tlačové konferencie, výstavy a podobne. Informácie o jednotlivých podujatiach v členských krajinách sa uverejňujú na špeciálnej webovej stránke Rady Európy venovanej tejto kampani. Pán predseda Národnej rady konanie kampane dal do pozornosti všetkým poslancom v októbri 2006 a zároveň vám všetkým doručil aj Rezolúciu Parlamentného zhromaždenia Rady Európy pod číslom 1512 pod názvom Parlamenty zjednotené v boji proti domácemu násiliu voči ženám. Výbor pre ľudské práva, národnosti a postavenie žien v rámci kampane už jednomyseľne prijal jedno vyhlásenie v decembri 2006. Členovia výboru sú však presvedčení, že seriózna účasť na kampani, ktorá okrem parlamentnej má aj svoju vládnu a regionálnu dimenziu, vyžaduje aj ďalšie aktivity. Preto výbor, vykonávajúc tým zároveň... (Ruch v sále. Prerušenie vystúpenia predsedajúcim.)
Laurenčík, Milan, podpredseda NR SR (2021-07-02):
Pán poslanec Svrček, chcete reagovať na faktické poznámky? Nechcete. Ďakujem. V zmysle § 28 zákona o rokovacom poriadku sa do rozpravy prihlásil pán podpredseda vlády a minister hospodárstva pán Richard Sulík, nech sa páči.
Grendel, Gábor, podpredseda NR SR (2021-05-14):
Prepáčte...
A. Belousovová, podpredsedníčka NR SR: (2007-06-20):
Chce sa vyjadriť k rozprave spravodajca? Nech sa páči, pán spravodajca.
Grendel, Gábor, podpredseda NR SR (2023-06-14):
S reakciou na faktické poznámky pán poslanec Jaroslav Naď.
Pellegrini, Peter, predseda NR SR (2015-02-03):
Prezentujme sa a hlasujme o tomto návrhu. (Hlasovanie.) Prítomných 140 poslancov, za 119, zdržalo sa 20 poslancov, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Panie poslankyne, páni poslanci, chcem vás teraz požiadať ešte o odsúhlasenie termínu prerokovania návrhu na voľbu členov Rady rozhlasu a televízie Slovenska (tlač 1332), je to bod 74 schváleného programu, a navrhujem, aby sme tento návrh prerokovali zajtra 4. februára o 11.00 hod. s tým, že tajné hlasovanie by sme vykonali ihneď po prerokovaní. Je všeobecný súhlas? (Súhlasná reakcia pléna.) Ďakujem veľmi pekne. Takže zajtra 4. februára o 11.00 hod. budú tajné voľby členov Rady rozhlasu a televízie Slovenska. Ďakujem veľmi pekne. Týmto sme vyčerpali všetky body, o ktorých bolo treba hlasovať. Pán predseda Madej. Pán predseda Madej. (Ruch v sále.) Kolegovia!
Laššáková, Jana, podpredsedníčka NR SR (2015-05-06):
Pani poslankyňa, naozaj, vydýchajte sa trošku, no. A medzitým by som chcela pozdraviť študentov z Fakulty sociálnych a ekonomických vied Univerzity Komenského v Bratislave. Vitajte v Národnej rade! (Potlesk.) Nech sa páči, pani spravodajkyňa.
Laššáková, Jana, podpredsedníčka NR SR (2014-11-08):
Pán poslanec Viskupič, nech sa páči.
Jarjabek, Dušan, poslanec NR SR (2011-05-24):
Ďakujem pekne, pán podpredseda. Pán poslanec, pán kolega, tu vôbec nejde o menšiny, a vy to veľmi dobre viete, ide o vás, ide o vás politikov, ktorí hľadajú svoju tému, aby dokázali svoju politickú opodstatnenosť. Čo by ste dali, pán kolega, za to, aby vás Orbán vyzval do tanca? Ale ani oni vás nechcú. To je váš problém. Dostávate sa do izolácie. A tento váš problém je aj v tom, že aspoň keby ste boli nejaký vzťahový medzinárodný katalyzátor, aby vás aspoň tuná niekto oslovil, ale ani to vám nejde. Toto je váš najväčší problém, že vaša politická strana sa stáva absolútne zbytočnou. Preto ste si vybrali túto tému, preto je to jediná téma, ktorou chcete osloviť akýmsi spôsobom tento parlament. Je to len vaša téma, nikto vás o ňu neprosil, je úplne zbytočná. Zarazilo ma to, ako vy definujete váš pocit krivdy. Ale pritom vôbec nereagujete na to, že cielene spôsobujete krivdu niekomu inému. O tomto už vôbec nerozprávate. Jednoducho ten váš príspevok, to bol skutočne príspevok zahraničného turistu. Ďakujem za pozornosť.
Paška, Pavol, predseda NR SR (2013-10-25):
Pán poslanec Hraško.
Figeľ, Ján, podpredseda NR SR (2015-02-05):
Zatiaľ pán podpredseda. Pani kolegyňa Šedivcová, chcete doplňujúcu otázku? Nech sa páči. Nie. Pán minister, máte voľnejšie. Piata otázka Richard Vašečka, už tá známa o referende. Ja ju len prečítam narýchlo: „Pán minister spravodlivosti Tomáš Borec, či sa zúčastníte v sobotu referenda o rodine. Ak áno, môžete nám prezradiť, ako sa chystáte hlasovať?“ Máte slovo, nech sa páči.
Š. Zelník, poslanec: (2009-04-28):
A poviem prečo. Musíme si raz zvyknúť na to, že zhadzovať všetko na štát, nech to zaplatí štát alebo štátny rozpočet. Štát je kto? Štát sme my. A štátny rozpočet sa tvorí z daní, priamych alebo nepriamych. Je zbytočné túto kompetenciu presúvať na ministerstvo zdravotníctva. Obec alebo to príslušné mesto z daní si môže vytvoriť túto rezervu. Myslím si, že to je podstatne spravodlivejšie, keď to platia tí, ktorých sa to priamo týka, ako by to mali v rámci  solidarity platiť všetci občania. Navyše, ak v zákone sa hovorí ešte o tom, že túto povinnosť budú mať obce až do 30. júna 2012 a potom niektoré až do 18. júla 2013. Čiže je dostatočný časový priestor, aby sa na tento stav mohli pripraviť a nehovoriac ešte o tom, že práve tieto obce a mestá môžu využiť peniaze z eurofondov. Nevidím dôvod, prečo by sme mali zaťažovať s týmto štátny rozpočet. S tou druhou časťou, čo si hovoril, dá sa súhlasiť. Samozrejme, ak niekto vytvára hluk, tak prečo by on nemal znášať tieto náklady. Ďakujem.
Sulík, Richard, predseda NR SR (2010-11-04):
Ďakujem. Pán poslanec Bublavý.
M. Maďarič, minister kultúry SR: (2009-10-22):
A druhý, ja som ho už povedal. Čím chcete vy, špeciálne v SMK prispieť k tvorbe tých zásad? Tými klamstvami, ktoré ste šírili? Pre mňa ste sa v tomto zmysle nestali dôveryhodným partnerom. Ale tú podstatu, na ktorú upozorňoval aj vysoký komisár OBSE, myslím si, že napĺňame, keď tieto veci konzultujeme naozaj so zástupcami, ktorí spĺňajú kritériá reprezentatívnosti, čo sa týka aj maďarskej menšiny. Ďakujem, skončil som.
Zajac, Pavol, poslanec NR SR (2013-10-29):
Ďakujem pekne. Pán minister, ešte raz, prečítajte si moju otázku. Pýtal som sa vás okrem iného, že kedy sa konečne začnú šiť tie uniformy? Pán premiér povedal, že zabezpečí, aby ministerstvá si objednali u tejto firmy šitie uniforiem. Vy ste následne povedali, okresný úrad práce už podnikol kroky pre to, aby dielne fabriky, ktoré zostali prázdne, boli v relatívne krátkom čase zapojené šijacími strojmi, aby tam mohli nájsť prepustené pracovníčky opätovné zamestnanie. Zavádzali ste obidvaja, čistý populizmus. Prečo to nepoviete? Priznajte, že zadať priamo uniformy šiť určitej firme nie je možné, lebo je tu zákon o verejnom obstarávaní. To, že sa 89 pracovníčkam podarilo zamestnať vo firme M. I. S., to som vo svojom vystúpení povedal. Tie ďalšie sa tam nezamestnali preto, lebo tam pracujú za minimálnu mzdu, ale to som vám v podstate ani nevytýkal, pán minister, tak mi tu nezačnite hovoriť o železniciach a ďalších veciach. Keď ste, vás chytám za slovo, toto, čo ste povedali vo Vranove vy, teda najprv premiér, že budú sa tam šiť uniformy, a vy ste povedali, že zaplníte tie dielne šijacími strojmi, tak na to ste mi neodpovedali.
Zmajkovičová, Renáta, podpredsedníčka NR SR (2013-06-27):
S reakciou pán poslanec Kvasnička.
Hrušovský, Pavol, podpredseda NR SR (2011-06-01):
Pani poslankyňa Vitteková bola prihlásená do rozpravy ako jediná. S faktickými poznámkami na vystúpenie sa hlási pán poslanec Chren. Ďalší sa nehlásia. Nech sa páči, pán poslanec.
Pellegrini, Peter, predseda NR SR (2015-04-16):
Pán poslanec Fronc s reakciou na faktické, nech sa páči.
M. Číž, podpredseda NR SR: (2006-12-06):
Teraz má slovo pani poslankyňa Jana Laššáková.
P. Kubovič, poslanec: (2008-04-09):
Druhá vec, na ktorú by som rád upriamil vašu pozornosť, je, vy ste boli posledne prihlásený písomne a ja už som raz vo svojom vystúpení hovoril o tom, že očakávam, že pán minister vystúpi a zodpovie na množstvo otázok, na vystúpenia všetko len opozičných doteraz, podotýkam, poslancov. Bolo by vhodné, aby to urobil teraz, pretože ak to urobí neskôr, už nebudeme mať možnosť naňho reagovať len faktickými poznámkami a nie v riadne diskusii, a tým pádom, by som povedal, obmedzí naše možnosti vyjadriť sa k jeho vyjadreniu len na faktické poznámky. Takže, pán minister, ja opakujem a žiadam vás v mene všetkých, ako tu sedíme za opozíciu, my chceme s vami diskutovať a žiadam vás, aby ste konečne zaujali stanoviská k otázkam, ktoré tu doteraz odzneli.
Makúch, Jozef, guvernér Národnej banky Slovenska (2012-09-21):
Ďakujem pekne. Vážená pani predsedajúca, vážené panie poslankyne, páni poslanci, budem veľmi stručný, pokiaľ ide o zaujatie stanoviska. Prvá vec, prvý verzus druhý pilier. Národná banka Slovenska nedohliada prvý pilier, nemá o ňom údaje, čiže nevieme zhodnotiť prvý verzus druhý pilier. A osobne si myslím, že porovnávať ekonomicky prvý a druhý pilier by mohlo byť kontraproduktívne, pretože ide o dva úplne rozdielne, úplne rozdielne systémy, ktoré sú z tohto hľadiska podľa môjho názoru neporovnateľné. Majú úplne iný účel, úplne iný systém fungovania, čiže nevidím v tom nejaký veľký zmysel porovnať prvý a druhý pilier podľa nejakých kritérií. Pokiaľ ide o rozpad eurozóny, jednak, priznám sa, že nepoznám presne, v akých súvislostiach pán premiér niečo povedal. Čiže nie som, ani keby som to poznal, kompetentný hodnotiť vyjadrenia pána premiéra. Ale pokiaľ ide o proces, ktorý je v Európe naštartovaný, silnejšia integrácia, ktorá môže viesť až k potrebe zmeny dohody, vyhlásenie trebárs ministrov zahraničných vecí z Varšavy tento týždeň môže viesť k tomu, že zmena dohody nebude akceptovateľná vo všetkých štátoch a môže dôjsť preto k zmene štruktúry eurozóny. Aká je pravdepodobnosť, si naozaj netrúfam povedať. Druhý faktor je samozrejme, že sa môže stať, že vzhľadom na dlhovú krízu, trebárs Grécko samo sa rozhodne nebyť ďalej v eurozóne, čo ale by som pokladal aj z ich hľadiska za veľmi zlé rozhodnutie, pretože by Gréci oveľa viac, grécka ekonomika trpela, keby nebola v eurozóne, ako keď v eurozóne je. Takže skôr by som videl ten faktor, že Európa potrebuje viac integrácie a bude hľadať cesty nielen cez bankovú úniu, čo je prvý stupeň, ale aj iné, fiškálna únia, niektoré ďalšie politické únie, ktoré ale opäť mi neprislúcha komentovať. Ale môže to viesť až k zmene dohody, ktorú nemusia všetky štáty, ktoré v súčasnosti sú, akceptovať. Ďakujem pekne.
M. Číž, podpredseda NR SR: (2006-12-05):
Týmto spôsobom dávame základný rámec, chceme prerokovať tieto predchádzajúce rokovania, chceme vláde, aby vedela, kedy má prísť do parlamentu a rokovať. Keď sa ukáže, že pre vás, poprosím o dôstojné konanie, páni kolegovia, to naši môžeme to isté tu urobiť, ak chcete robiť cirkus v parlamente. Chcem vám len, pán Mikloško, veľmi korektne pripomenúť, že je to základný rámec pre rokovanie viesť, je pokus stanoviť, v akým rámcoch chceme prerokovať... (Prerušenie časomierou.)
Šimkovičová, Martina, poslankyňa NR SR (2017-04-07):
Ďakujem za slovo. Podľa mňa je to veľmi dobrý návrh. Ja osobne poznám konkrétne prípady. Absolútne sa stotožňujem aj s tým, že onkologický pacient v priebehu liečby musí byť stopercentne chránený. Musí byť chránená jeho imunita a vieme, že na Slovensku žije množstvo sociálne slabých rodín, kde sa niekto potýka alebo teda člen takejto rodiny sa potýka s ťažkou chorobou. A títo ľudia nemajú inú možnosť prepravy a skutočne sú odkázaní na to, aby chodili hromadnou dopravou. A preto otázka znie, kto prepravu zabezpečí, kde sa na to zoberú finančné zdroje a či každá sociálne slabá rodina dostane podporu na kúpu osobného motorového vozidla. Ďakujem.
Pellegrini, Peter, predseda NR SR (2015-02-04):
Prezentujme sa a hlasujeme o tom, že schválime zákon ako celok. (Hlasovanie.) Prítomných 137 poslancov, za hlasovalo 84, zdržalo sa 53 poslancov. Konštatujem, že sme schválili vládny návrh novely zákona č. 90/2008 Z. z. o európskom zoskupení územnej spolupráce. Pokračujeme hlasovaním o bode 16 schváleného programu. Je to druhé čítanie o vládnom návrhu zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov, tlač 1282. Spoločným spravodajcom je pán poslanec Petráš. Nech sa páči, uveďte hlasovanie. (Hlasovanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1282.)
Pellegrini, Peter, predseda NR SR (2024-01-08):
Nie. V správny moment... nie. Budeme pokračovať teraz v prerušenom bode, to je návrh na skrátené legislatívne konanie. Vzhľadom na to, že je to vlastne pokračovanie tej predchádzajúcej schôdze z minulého roka, tak platia tie hodiny od 9.00 hod. do 13.00 hod., od 14.00 hod. do 20.00 hod. s tým, že vzhľadom na to, vzhľadom na to, že najbližšie hlasovanie máme naplánované tajnú voľbu členov volebnej komisie v stredu o 17.00 hod., tak vzhľadom na to, že koľko je prihlásených ešte do rozpravy, nepredpokladám, že by sme dnes do 17.00 hod. tento bod dorokovali alebo zajtra do 11.00 hod., alebo zajtra do 17.00 hod., takže ak bude nepretržite prebiehať teraz, ale v týchto štandardných hodinách, ako som povedal, od 9.00 hod. do 20.00 hod. s hodinovou prestávkou, tak najbližšie hlasovanie, kedy budeme hlasovať, je tajná voľba členov Štátnej volebnej komisie v stredu o 17.00 hod. s tým, že môžeme vtedy možno hlasovať aj o zaradení bodu kompetenčného zákona, takže do stredy do 17.00 hod sa rokuje len o návrhu na skrátené legislatívne konanie v poradí tak, ako postupne sú všetci prihlásení, vždy do 20.00 hod. s hodinovou prestávkou. Ďakujem pekne. Vyhlasujem dvojminútovú prestávku, do 11.15 hod., potom budeme pokračovať rozpravou k návrhu na skrátené legislatívne konanie. (Prestávka.)
Danko, Andrej, predseda NR SR (2017-02-01):
Ďakujem, prosím, prezentujme sa a hlasujme. (Hlasovanie.) Prítomných 140 poslancov, za 138, zdržal sa 1, nehlasoval 1. Konštatujem, že sme uvedený návrh schválili.
Grendel, Gábor, podpredseda NR SR (2022-03-30):
Reagujte, prosím, na pána Blanára. Vystúpenie pána Šeligu bol procedurálny návrh, nie faktická poznámka.
Vlčan, Samuel, minister pôdohospodárstva a rozvoja vidieka SR (2022-06-28):
Ďakujem za slovo, pán predsedajúci. Je mi naozaj ľúto, pán poslanec, že sa tak ťažko vyrovnávaš so zmenou pozície z ministerstva do Národnej rady. Ja nechcem byť osobný a nebudem ani rozprávať o tom, že kto zamestnal v protikorupčnej jednotke bývalého vyšetrovateľa NAKA, ktorý zastavil vyšetrovanie Kožucha. Ale môžme sa niekedy pobaviť o tých detailoch, lebo pravda je to, čo rozhoduje. A pravda je to, že za môjho vedenia ministerstva naozaj sa rezort upratuje a očisťuje. Naozaj podávame účinné trestné oznámenia, naozaj sú ľudia stíhaní, sú stíhaní mnohí, ktorí jednoducho boli preferovaní, keď ty si bol ministrom, nejakí bývalí predsedovia neúspešných mimoparlamentných strán a ich skupina. Verejnosť sa možnože už v blízkom čase dozvie, aké rôzne prešľapy sa udiali, ale mne ide o to, aby sme naozaj ministerstvo viedli na prospech krajiny. Ja budem veľmi rád, keď aj v budúcnosti podporíte legislatívu, ktorá bude realizovať projekt pôdy ako vodnej a uhlíkovej banky. V rámci tohto projektu predložíme v tomto roku do parlamentu alebo teda najneskôr začiatkom budúceho roku aj zákon o nezistených vlastníkoch pôdy, lebo ako vieme, až 8 % pôdy na Slovensku je nezistených vlastníkov a práve táto pôda, pokiaľ sa budeme snažiť zistiť, že kto sú vlastníci a tam, kde sa tí vlastníci nezistia, keď prejde do vlastníctva štátu, môže byť podkladom na vytváranie tých prvkov zelenej a modrej infraštruktúry. A tak si dovolím aj teraz v prítomnosti pána kolegu Budaja povedať, že možnože to bude najzelenší zákon tejto vládnej koalície, keď teda prejde zákon o nezistených vlastníkoch pôdy, lebo naozaj na ministerstve máme záujem pripraviť serióznu právnu úpravu, ktorá nám zlepší stav pôdy, lebo súhlasíme s tým, že posledných tridsať rokov sa stav pôdy zhoršuje, klesá podiel organického uhlíka, tá pôda je stále ubitejšia, znižuje sa vodozádržná funkcia, tie sprašové situácie sú z roka na rok horšie a naozaj to budeme riešiť a ja som pripravený s tímom odborníkov tú situáciu zlepšiť. Ďakujem.
Valocký, Jozef, poslanec NR SR (2019-10-16):
Keďže sme schválili body 1, 2, 24 a 50 zo spoločnej správy, nie je možné hlasovať o bodoch 25, 34, 46 a 51. Vyčerpali sme všetky body zo spoločnej správy, pristúpime k hlasovaniu o pozmeňujúcich návrhoch z rozpravy. Pristúpme k hlasovaniu k prvému pozmeňujúcemu návrhu pána poslanca Zelníka. Prosím, dajte hlasovať.
Blanár, Juraj, podpredseda NR SR (2021-01-29):
Ja viem, páni kolegovia, že asi tá emócia tu je, ale poprosím vás naozaj, lebo keď to vy zneužijete, potom to bude druhý zneužívať a mali by sme vecne rokovať. Ja si myslím, že zatiaľ to vecne bolo, pretože pán Beluský mal snahu vysvetliť, že akým spôsobom sa v zmysle zákona bude znižovať plat podľa súčasnej platnej legislatívy, takže poprosím vás, buďme korektní. Pán poslanec Beluský, môžete reagovať na faktické poznámky.
Jurinová, Erika, podpredsedníčka NR SR (2012-07-24):
Pán poslanec Martvoň.
Ďuriš Nicholsonová, Lucia, podpredsedníčka NR SR (2017-11-30):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jozefovi Bučekovi, aby predniesol spravodajskú informáciu k tomuto bodu.
S. Kahanec, poslanec: (2008-04-04):
Podobný problém bol pri vašom záujme zmeniť zákony pri mestských častiach Bratislavy, keď určití starostovia mali problém s tým, aby vyšli so zastupiteľstvom a s jednotlivými funkcionármi samosprávnej úrovne. Tak kvôli tomu takisto bol záujem z vašej strany, teda zo strany vládnej koalície politicky a účelovo zmeniť zákon. Myslím si, že to je jedna z najhorších vecí, ktorá môže prísť pre samosprávu, teda pomôcť samospráve, lebo každopádne takéto jednotlivé a opakované účelové politické zmeny nemôžu nič dobré priniesť k nejakým konsolidovaným a korektným pomerom v samospráve. Pochopil by som, ak by sme tieto veci riešili tak, že chceme odstrániť nejaký principiálny problém, nedostatok, riešime ho tak, aby pre budúce volebné obdobie bola táto zmena vykonaná. Podobný zasa záujem zo strany vládnej koalície bol vtedy, keď ste posilňovali právomoci predsedov samosprávnych krajov. Je úplne logické, že teraz, keď máte ôsmich predsedov samosprávnych krajov v rámci vašej vládnej koalície, tak ste mali záujem na tom, aby sa ich právomoci ešte posilnili. Avšak takýto systém politických a účelových zmien zákonov je absolútne nekorektný a myslím si, že nepatrí do riadneho legislatívneho procesu tejto Národnej rady. Ďakujem pekne.
A. Belousovová, podpredsedníčka NR SR: (2007-06-21):
Faktické poznámky na vystúpenie pána poslanca Brocku – pán poslanec Berényi, pán poslanec Paška. Končím možnosť prihlásiť sa s faktickými poznámkami. A slovo má pán poslanec Berényi.
I. Šulaj, poslanec: (2005-01-19):
V zmysle tohto uznesenia Národná rada Slovenskej republiky žiada vládu Slovenskej republiky A. vypracovať správu o prehratom súdnom spore Slovenskej republiky s Československou obchodnou bankou v medzinárodnej arbitráži. V uvedenej správe vysvetliť všetky podstatné právne, finančné a majetkové okolnosti, ktoré sa udiali v súvislosti so sporom medzi Slovenskou republikou a Československou obchodnou bankou, a to vrátane vysvetlení súvisiacich s postúpením pohľadávok, ktoré prebrala Česká inkasná a Slovenská inkasná od ČSOB, spôsobom prijatia a splácanie pôžičky Slovenskou inkasnou voči ČSOB, predajom akcií Československej obchodnej banky a následne sústredenia finančných prostriedkov z uvedeného predaja v štátnych finančných aktívach, ako aj ich následného použitia, vytvorenia finančných rezerv na krytie prehratého sporu, nákladmi na právne zastupovanie, ako aj zdôvodnením reálnosti nárastu pohľadávky Slovenskej republiky voči Československej obchodnej, a. s. Zároveň Národná rada žiada vládu Slovenskej republiky v uvedenej správe definovať variantné finančné spôsoby súvisiace s úhradou vzniknutého záväzku voči Československej obchodnej, a. s., a ich rozpočtové dopady; B. predložiť správu Národnej rade Slovenskej republiky a prerokovať ju ako osobitný bod programu. Odôvodnenie: Vláda Slovenskej republiky vedela a bola informovaná o priebehu sporu vzniknutého medzi Slovenskou republikou a Československou obchodnou bankou, a. s. Uvedený prehratý spor s ČSOB v medzinárodnej arbitráži môže stáť Slovensko približne 25 mld. korún. Táto finančná suma môže ovplyvniť tak rozpočtové zdroje, ako aj štátne finančné aktíva. Národná rada v decembri 2004 schvaľovala rozpočet verejnej správy na roky 2005 až 2007. V uvedenom rozpočte neboli zo strany vlády pomenované riziká z prípadného prehratého súdneho sporu. Je teda nevyhnutné, aby bola Národná rada podrobne informovaná o uvedenom spore, ktorého finančný dosah má značné dôsledky. Zároveň je potrebné, aby zo strany vlády Slovenskej republiky boli definované možnosti ďalšieho postupu Slovenska v uvedenej kauze, ako aj vyvodenie zodpovednosti za prehratý spor. Vážené kolegyne, kolegovia, dovoľte mi možnože povedať ešte jednu svoju vlastnú úvahu i napriek tomu, že toto sú finančné témy, kde by sme mali postupovať naozaj racionálne, bez určitých emócií. Chcel by som sa poďakovať všetkým tým poslancom, ktorí podporili...
Laššáková, Ľubica, poslankyňa NR SR (2020-07-23):
Ďakujem pekne za slovo, pán predsedajúci. No musím povedať, že také isté salto mortale, ako urobil predseda vašej strany, pani ministerka, tak ste teraz urobili aj vy. Ja nebudem reagovať na všetko, lebo minimálne 75 % toho, čo ste povedali, je inak. Nájdem si spôsob, aby som našla informácie pravdivé, aby som ich dala napríklad aj na sociálnych sieťach na pravú mieru, ale chcem vám pripomenúť len zopár vecí. Rekonštrukciu Rusoviec, o ktorých ste hovorili, a Krásnej Hôrky blokujete vy. Slovenské kultúrne a informačné centrum v Izraeli, o ktorom už hovoril pán Kmec, takže nebudem sa k tomu viacej vyjadrovať, malo byť jedno z osemnástich, ktoré vo svete máme. Bohužiaľ, nečinnosť, súčasná nečinnosť je vašou vizitkou, ja pevne verím a dúfam, že viete o tom, že dnes bol odvolaný riaditeľ Slovenského židovského múzea, hej, pán profesor Mešťan, ktorý v tejto oblasti robil desiatky rokov a je to vynikajúci profesionál. Keď tak strašne zle stojí ministerstvo kultúry, opýtam sa potom, kde chcete ušetriť 19,2 mil. eur, o ktorých vehementne teraz stále hovoríte? Ďalej. Stále som nedostala odpoveď, kde ste dali 20 mil. z Fondu na podporu umenia, ktorými ste mali podporiť umelcov počas koronakrízy, ako ste rozdelili 3 mil., ktoré som vám nechala práve na podporu umelcov, ktorí boli koronakrízou postihnutí? A neviem, či mi vy... (Prerušenie vystúpenia časomerom.)